La data de 14 martie a.c., polițiștii Secției 7 Poliție Rurală Brusturoasa au depistat în trafic, pe DN 12A, în localitatea Agăș, un bărbat de 35 de ani din orașul Dărmănești, în timp ce conducea o autoutilitară încărcată cu material lemnos.
Din verificări a reieșit faptul că, bărbatul nu deținea asupra sa documente de proveniență pentru materialul lemnos transportat.
Polițiștii l-au sancționat contravențional pe cel în cauză şi au confiscat cantitatea totală de 5,5 m.c. de cherestea în valoare de aproximativ 5.000 de lei, aceasta fiind predată în custodie U.A.T. Agăș.